La conquiesta cristiana definitiva de la Taifa d'Albarrazín estió obra de los nabarros de la Casa d'Azagra, que fundoron una senyoría. Royuela estió important pa los Sinyors d'Albarrazón porque i yeran las Salinas de Alda, y en ixas envueltas de la Edat Meya la sal yera un producto estratechico. Los colons traitos por los sinyors d'Albarrazín cambeyoron lo rete d'alcareyas desestruturando-lo. Eslioron pa establir-sen l'alcareya on ye l'actual lugar de Royuela porque yera en una ribera ampla. Las atras alcareyas y tierras que iban con alcareyas las reorganizoron de tot, y las més cercanas como La Chaparra, Las Balsas u La Cazulla desapareixioron, mientres que las que yeran més luent rematoron esdevenindo espleitacions independients en mans de linaches instalatos en la villa d'Albarrazín (como ye lo caso de Masía de Santa Lucía, Masía de la Penya y Masía de la Torre), u desapareioxon quedando absorbitas por las anteriors (como ye lo caso de Puntal de las Picazas II u Masía de Lozano I).